  Майя Бывальцева Удмуртиысь ужбергатонлы юрттонъя фонд Сьӧлта ёросысь «Западный» огазеяськонлы араз 1 процент улэ кредит сётоз, ивортэ элькун тӧролэн но кивалтэтлэн пресс-службазы. Улосвыл тӧролэсь ужзэ огдырлы быдэсъясь Александр Бречалов Сьӧлтае вуылыку ёрос администраци «Западный» огазеяськонлэн скал гидэз выльдонъя ӵектосэныз тодматӥз. Соку ик возёслэн Сьӧлта но Ува ёросъёсын азинлыко ужамез пусъемын вал. Со предприятилы капчиятэм куронъёсын кредит басьтыны луонлык сётӥз. Дунтэм кредит басьтон понна возёс та ар пумозь ужасьёсызлэсь лыдзэс ӧжытсэ 14 процентлы но табышсэ ӧжытсэ 6 процентлы будэтыны кулэ. Тегъёс: Удмуртия гуртвозёс коньдон Сьӧлта АлександрБречалов  